২০২২ পাকিস্তান ক্রিকেট দলের শ্রীলঙ্কা সফর
পাকিস্তান পুরুষ ক্রিকেট দল ২০২২ সালের জুলাই মাসে দুটি টেস্ট ম্যাচ খেলার জন্য শ্রীলঙ্কা সফর করে। সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের এপ্রিল মাসে পাকিস্তান ক্রিকেট বোর্ড (পিসিবি) সফরটিতে অংশগ্রহণ করার কথা নিশ্চিত করে। প্রাথমিকভাবে সফরের অংশ হিসেবে তিনটি একদিনের আন্তর্জাতিক (ওডিআই) ম্যাচ খেলা হওয়ার কথা থাকলেও পরবর্তীতে ম্যাচগুলো সূচি থেকে বাদ দেয়া হয়। ২০২২ সালের জুন মাসে সফরের সূচি নিশ্চিত করা হয়। ২০২২ সালের ১৭ জুলাই শ্রীলঙ্কায় চলমান অর্থনৈতিক সংকটের কারণে শ্রীলঙ্কা ক্রিকেট (এসএলসি) দ্বিতীয় টেস্ট ম্যাচটির আয়োজনস্থল হিসেবে কলম্বোর পরিবর্তে গাল্লের নাম ঘোষণা করে। সিরিজটি ১–১ ব্যবধানে ড্র হয়।